ก๋วยเตี๋ยวฮงไน้เป็นร้านเก่าแก่ที่เราเคยฝากท้องมานานเมื่อครั้งที่ทำงานแถวย่านเอกมัยรามอินทรา ซึ่งประทับใจในทั้งรสชาติอาหารและการนั่งรอคิวในช่วงเที่ยง พอมาทำธุระแล้วผ่านแถวถนน 345 ใกล้กับแยกถนนราขพฤกษ์ พบกับร้านชื่อคุ้นตา ลองแวะไปถามไถ่ดู ทราบว่าเป็นสาขามาจากที่เดิม เลยได้โอกาสทดลองดู ตัวร้านสร้างแบบง่ายๆ โปร่งสบาย อาหารมีหลายเมนูอยู่ แต่เน้นที่ก๋วยเตี๋ยวเนื้อและหมู มีเกาเหลาเนื้อเป็นหลัก รสชาติดี ออกเค็มไปนิด เทียบกับร้านที่เอกมัยรามอินทรายังไม่ได้ ส่วนข้าวราดแกงและผัดเผ็ดก็อร่อยใช้ได้ แต่ค่อนข้างเผ็ดไปหน่อย สำหรับก๋วยเตี๋ยวหลอดก็รสชาติดีอยู่ ราคาอาหารก็จัดว่าไม่แพง พนักงานบริการดี เจ้าของต้อนรับดี แต่ที่ตั้งร้านออกจะไกลไป ต้องตั้งใจมาทานจริงๆ ออกจะไม่ค่อยคุ้มค่าน้ำมันนัก